|  |  |  |  |  |  |  |  |
| --- | --- | --- | --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | |  | | **ΑΔΑ:** ΩΩΣΧ46ΜΠ3Ζ-03Π  Αθήνα, 09/11/2020  Αριθ. Πρωτ.: 30/002/000/7017/2020 | | | |
| **ΓΕΝΙΚΗ ΔΙΕΥΘΥΝΣΗ Γ.Χ.Κ.**  **ΔΙΕΥΘΥΝΣΗ ΣΧΕΔΙΑΣΜΟΥ & ΥΠΟΣΤΗΡΙΞΗΣ ΕΡΓΑΣΤΗΡΙΩΝ**  **ΤΜΗΜΑ Α΄ ΤΕΧΝΙΚΗΣ ΥΠΟΣΤΗΡΙΞΗΣ ΕΡΓΑΣΤΗΡΙΩΝ** | | | **Έγκριση δαπάνης**:30/002/000/4559/2020  ΑΔΑΜ: 20REQ007604589,ΑΔΑ: ΨΠ5146ΜΠ3Ζ-Ξ3Λ | |  | |
| **Ταχ. Δ/νση : Αν. Τσόχα 16** | | |  | |  | |
| **Ταχ. Κώδικας : 11521** | | | Προς: Κάθε ενδιαφερόμενο | |  | |
| **Πληροφορίες : E. Βραχάτη** | | |  | |  | |
| **Τηλέφωνο : 210 6479279** | | |  | |  | |
| **E-Mail :** [**support.gcsl@aade.gr**](mailto:support.gcsl@aade.gr) | | |  | |  | |
| **Πρόσκληση υποβολής προσφορών για την ανάθεση παροχής υπηρεσιών συντήρησης των επιχρισμάτων των τοίχων των εργαστηριακών χώρων του κτηρίου της Κεντρικής Υπηρεσίας του Γενικού Χημείου του Κράτους και των κλιμακοστασίων του κτηρίου της Χ.Υ. Πειραιά, με τη διαδικασία της απευθείας ανάθεσης.** | | | | | |
| **Αναθέτουσα Αρχή:** | Γενικό Χημείο του Κράτους, Αν. Τσόχα 16, ΤΚ 115 21 Αθήνα,  ΤΗΛ. 210 64 79 000, FAX: 210 64 79 285 | | | | |
| **ΚΑΕ** | 0863 «ΣΥΝΤΗΡΗΣΗ ΚΑΙ ΕΠΙΣΚΕΥΗ ΚΤΗΡΙΩΝ» | | | | |
| **CPV :** | 50000000-5 «Υπηρεσίες επισκευής και συντήρησης» | | | | |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή ανά τμήμα) | | | | |
| **Προϋπολογισθείσα δαπάνη:** | **22.940,00** € (18.500,00€ πλέον ΦΠΑ ύψους 4.440,00€) | | | | |
| **Καταληκτική ημερομηνία υποβολής προσφορών:** | **16/11/2020 και ώρα 14:00** | | | | |
| **Διάρκεια ισχύος προσφορών:** | 180 μέρες από την επομένη της καταληκτικής ημερομηνίας για την υποβολή των προσφορών. | | | | |

### Αντικείμενο προμήθειας και προϋπολογισμός

Το Γενικό Χημείο του Κράτους (Γ.Χ.Κ.) προκηρύσσει πρόσκληση εκδήλωσης ενδιαφέροντος, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής (χαμηλότερη τιμή) για την παροχή υπηρεσιών συντήρησης των επιχρισμάτων των τοίχων των εργαστηριακών χώρων του κτηρίου της Κεντρικής Υπηρεσίας του Γενικού Χημείου του Κράτους και των κλιμακοστασίων του κτηρίου της Χ.Υ. Πειραιά, με τη διαδικασία της απευθείας ανάθεσης.

Η κατανομή του προϋπολογισμού (συμπεριλαμβανομένου ΦΠΑ) φαίνεται αναλυτικά στον Πίνακα που ακολουθεί:

|  |  |  |  |
| --- | --- | --- | --- |
| ΤΜΗΜΑ | ΧΗΜΙΚΗ ΥΠΗΡΕΣΙΑ | ΥΠΗΡΕΣΙΕΣ | Προϋπολογισμός με ΦΠΑ |
| 1 | Κεντρική Υπηρεσία | * Συντήρηση επιχρισμάτων τοιχοποιίας κλιμακοστασίων και διαδρόμων σε ισόγειο, 1ο όροφο, 2ο όροφο και 3ο όροφο (περιλαμβάνονται οι οροφές και οι παράπλευρες μεταλλικές επιφάνειες των διαδρόμων, π.χ. κάσες και πόρτες, καθώς και το δωμάτιο του πάνελ ελαιολάδου, που βρίσκεται στο ισόγειο). * Συντήρηση επιχρισμάτων τοιχοποιίας και οροφής εντός των εργαστηρίων του 2ου και 3ου ορόφου. * Εφαρμογή εποξειδικής βαφής στα πλακάκια που βρίσκονται στους τοίχους των εργαστηρίων του 2ου και 3ου ορόφου. | 18.160,00€ |
| 2 | Χ.Υ. Πειραιά | * Αποκατάσταση ρωγμών με ρητινούχα υλικά. * Συντήρηση επιχρισμάτων τοιχοποιίας στο κλιμακοστάσιο. * Συντήρηση ξύλινων θυρών (3 τεμάχια) και μεταλλικών θυρών (2 τεμάχια) με εφαρμογή κατάλληλου βερνικιού. * Συντήρηση ξύλινων παραθύρων (3 τεμάχια) στο 2ο όροφο με εφαρμογή κατάλληλου βερνικιού και αντικατάσταση υαλοπινάκων. | 4.780,00€ |
| ΣΥΝΟΛΟ | | | 22. 940,00€ |

Τα τεχνικά χαρακτηριστικά και οι απαιτήσεις περιγράφονται αναλυτικά στο ΠΑΡΑΡΤΗΜΑ Α’ της παρούσης.

Η προσφορά μπορεί να υποβάλλεται είτε για ένα είτε για το σύνολο των Τμημάτων (1-2) των υπό προμήθεια υπηρεσιών.

Η παρούσα πρόσκληση θα δημοσιευτεί στη ΔΙΑΥΓΕΙΑ και στην ιστοσελίδα της Α.Α.Δ.Ε. στην διεύθυνση [**http://www.aade.gr/prokeryxeis-diagonismoi**](http://www.aade.gr/prokeryxeis-diagonismoi), από τις οποίες μπορούν οι ενδιαφερόμενοι να την παραλάβουν.

### Δικαίωμα συμμετοχής

Δικαίωμα συμμετοχής έχουν όλα τα φυσικά και νομικά πρόσωπα της ημεδαπής ή αλλοδαπής, συνεταιρισμοί καθώς και ενώσεις ή κοινοπραξίες οικονομικών φορέων που νόμιμα ασχολούνται με την εκτέλεση αντίστοιχων με το αντικείμενο της παρούσας Πρόσκλησης εργασιών, όπως αυτές περιγράφονται στις τεχνικές προδιαγραφές του ΠΑΡΑΡΤΗΜΑΤΟΣ Α’ και είναι εγγεγραμμένοι στα οικεία Επιμελητήρια.

### Κατάρτιση και υποβολή προσφορών

Οι οικονομικοί φορείς (φυσικά ή νομικά πρόσωπα ημεδαπά ή αλλοδαπά, οι ενώσεις αυτών των προσώπων), καλούνται να υποβάλουν την προσφορά τους σε ενιαίο σφραγισμένο φάκελο στον οποίο πρέπει να αναγράφονται ευκρινώς τα παρακάτω:

|  |  |  |
| --- | --- | --- |
| **Προσφορά** **για την ανάθεση παροχής υπηρεσιών συντήρησης των επιχρισμάτων των τοίχων των εργαστηριακών χώρων του κτηρίου της Κεντρικής Υπηρεσίας του Γενικού Χημείου του Κράτους και των κλιμακοστασίων του κτηρίου της Χ.Υ. Πειραιά**  **(30/002/000/7017/2020 πρόσκληση υποβολής)** | | |
| Ανεξάρτητη Αρχή Δημοσιών Εσόδων (ΑΑΔΕ)  Γενική Διεύθυνση Γενικού Χημείου του Κράτους  ΔΙΕΥΘΥΝΣΗ ΣΧΕΔΙΑΣΜΟΥ &ΥΠΟΣΤΗΡΙΞΗΣ ΕΡΓΑΣΤΗΡΙΩΝ, ΤΜΗΜΑ Α’ | | |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |
| **ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ : 16/11/2020** | | |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

### Οι προσφορές υποβάλλονται μέχρι και την Δευτέρα 16 Νοεμβρίου 2020 και ώρα 14:00 στο Γενικό Χημείο του Κράτους, Αν. Τσόχα 16, ΤΚ 11521, Αθήνα.

### Οι προσφορές μπορούν να κατατεθούν στην ως άνω διεύθυνση:

1. Προσωπικώς ή με εκπρόσωπό τους,
2. Ταχυδρομικώς, επί αποδείξει.

Η ημερομηνία αποστολής των προσφορών αποδεικνύεται μόνο από το πρωτόκολλο εισερχομένων του Γ.Χ.Κ. Σε κάθε περίπτωση, οι προσφορές θα πρέπει να έχουν παραδοθεί πριν ή και κατά την καταληκτική ημερομηνία και ώρα 14:00.

Εναλλακτικά, οι προσφορές μπορούν να αποσταλούν με ηλεκτρονικό ταχυδρομείο στην διεύθυνση [support.gcsl@aade.gr](mailto:support.gcsl@aade.gr).

**3.1 Περιεχόμενο φακέλου προσφοράς**

Ο φάκελος της προσφοράς θα περιλαμβάνει:

**α)** Συμπληρωμένο από τον συμμετέχοντα **ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ** του Παραρτήματος Β της παρούσας από το νόμιμο εκπρόσωπο και με σφραγίδα και υπογραφή του προσφέροντος στην τελευταία σελίδα.

**β)** **Υπεύθυνη δήλωση** της παρ. 4 του άρθρου 8 του Ν. 1599/1986, όπως εκάστοτε ισχύει, σύμφωνα με το συνημμένο Υπόδειγμα (Παράρτημα Γ).

*Διευκρίνιση:*

Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

i. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε.

ii. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.

iii. Σε κάθε άλλη περίπτωση νομικού προσώπου τους νόμιμους εκπροσώπους του.

iv. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.

Οι προσφορές θα συντάσσονται με βάση το **ΕΝΤΥΠΟ της ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ**.

Οι αναγραφόμενες τιμές στην Τεχνική και Οικονομική Προσφορά θα πρέπει να αφορούν στο σύνολο των παρεχόμενων υπηρεσιών κάθε τμήματος.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές προσφορές που ξεπερνούν τον προϋπολογισμό.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της Πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Αναθέτουσας Αρχής τα στοιχεία των προσφορών είναι δυνατόν να τύχουν περαιτέρω διαπραγμάτευσης και διευκρινίσεων.

Οι προσφέροντες, θα πρέπει να διαθέτουν πέραν της εμπειρίας και τις απαιτούμενες με το αντικείμενο των υπηρεσιών άδειες.

### Ισχύς προσφορών

Οι προσφορές ισχύουν και δεσμεύουν τους συμμετέχοντες για **εκατόν ογδόντα (180) μέρες** από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Τιμές

Στις τιμές χωρίς ΦΠΑ θα περιλαμβάνονται:

* Η αξία των προσφερόμενων υπηρεσιών σε ευρώ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.

Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

**Ειδικοί όροι**

* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, εφόσον συγκατατεθούν για αυτήν, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.
* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.

### Αξιολόγηση προσφορών - ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής (προ ΦΠΑ), κάθε Τμήματος χωριστά. Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Ο ανάδοχος που θα επιλεγεί, θα κληθεί να υπογράψει σύμβαση με το Γ.Χ.Κ. εάν η αξία της προμήθειας του Τμήματος που του ανατίθεται προ Φ.Π.Α. ξεπερνά τις 2.500,00 € (προ Φ.Π.Α.).

Πριν την έκδοση της απόφασης ανάθεσης, οι προσωρινοί ανάδοχοι θα κληθούν με έγγραφη ειδοποίηση να προσκομίσουν στην Αναθέτουσα Αρχή εντός δέκα (10) ημερών τα παρακάτω δικαιολογητικά:

1. **Πιστοποιητικό** που εκδίδεται από την αρμόδια αρχή του οικείου κράτους - μέλους ή χώρας, περί του ότι έχουν εκπληρωθεί οι υποχρεώσεις του οικονομικού φορέα, όσον αφορά στην καταβολή φόρων (**φορολογική ενημερότητα**) και στην καταβολή των εισφορών κοινωνικής ασφάλισης (**ασφαλιστική ενημερότητα**), σύμφωνα με την ισχύουσα νομοθεσία του κράτους εγκατάστασης ή την ελληνική νομοθεσία αντίστοιχα. Η ημερομηνία έκδοσης κάθε δικαιολογητικού της παρούσας περίπτωσης πρέπει να αναφέρει χρονικό διάστημα ισχύος τέτοιο ώστε να καλύπτεται η ημερομηνία υποβολής των δικαιολογητικών προσωρινού αναδόχου.
2. **Νομιμοποιητικά έγγραφα σύστασης και νόμιμης εκπροσώπησης** (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του διαγωνιζομένου), για την απόδειξη της νόμιμης σύστασης και εκπροσώπησης, στις περιπτώσεις που ο οικονομικός φορέας είναι νομικό πρόσωπο. Από τα ανωτέρω έγγραφα πρέπει να προκύπτουν η νόμιμη σύστασή του, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

Πριν την υπογραφή της σύμβασης, ο ανάδοχος είναι υποχρεωμένος να καταθέσει εγγυητική επιστολή καλής εκτέλεσης, που να καλύπτει το 5% επί της αξίας της σύμβασης, χωρίς ΦΠΑ (άρθρο 72, ν. 4412/2016). Επισημαίνεται ότι η διάρκεια ισχύος της εγγυητικής επιστολής καλής εκτέλεσης της προς υπογραφή Σύμβασης πρέπει να είναι μεγαλύτερη κατά τουλάχιστον δύο (2) μήνες από τον συμβατικό χρόνο.

### Παράδοση - Παραλαβή

Η παροχή των ζητούμενων υπηρεσιών θα γίνεται εντός 45 ημερών από την ημερομηνία υπογραφής της Σύμβασης ή της κοινοποίησης της Απόφασης Ανάθεσης ως εξής:

|  |  |  |  |  |
| --- | --- | --- | --- | --- |
| **Υπηρεσία** | **Διεύθυνση** | **Υπεύθυνος Επικοινωνίας/ Προϊστάμενος Χ.Υ.** | **Τηλέφωνο** | **E-mail** |
| **Κεντρική Υπηρεσία** (διάδρομοι, κλιμακοαστάσια) | Αν. Τσόχα 16,  Τ.Κ. 11521, Αμπελόκηποι | K. Kιούσης  Γ. Τσαγκαρόπουλος | 2106479000  2106479233 | [support.gcsl@aade.gr](mailto:support.gcsl@aade.gr) |
| **Α’ Χ.Υ. Αθηνών** (εργαστηριακοί χώροι και δωμάτιο πάνελ ελαιολάδου) | Αν. Τσόχα 16,  Τ.Κ. 11521, Αμπελόκηποι | Δ. Τσίπη | 2106479337 | [a\_athens.gcsl@aade.gr](mailto:a_athens.gcsl@aade.gr) |
| **Β’ Χ.Υ. Αθηνών** (εργαστηριακοί χώροι) | Αν. Τσόχα 16,  Τ.Κ. 11521, Αμπελόκηποι | Ε. Λαμπή | 2106479261 | [b\_athens.gcsl@aade.gr](mailto:b_athens.gcsl@aade.gr) |
| **Χ.Υ. Πειραιά** | Ακτή Κονδύλη 32,  Τ.Κ. 18510, Πειραιάς | K. Παπαδοπούλου | 213 2118121 | [piraeus.gcsl@aade.gr](mailto:piraeus.gcsl@aade.gr) |

Η παραλαβή θα γίνεται από τις αρμόδιες επιτροπές παραλαβής των αντίστοιχων Χημικών Υπηρεσιών και εφόσον οι υπηρεσίες είναι σύμφωνες με τις προδιαγραφές της προσφοράς και της πρόσκλησης. Κατά τη διαδικασία παραλαβής καλείται να παραστεί, εφόσον το επιθυμεί, ο ανάδοχος και διενεργείται ποσοτικός και ποιοτικός έλεγχος. Οι αρμόδιες Επιτροπές Παραλαβής θα συντάσσουν σε διάστημα πέντε (5) ημερών μετά το πέρας παροχής υπηρεσιών κάθε τμήματος. Το πρωτόκολλο παραλαβής (εις τετραπλούν), συνοδευόμενο από τα αντίστοιχα δελτία τεχνικής εξυπηρέτησης/αποστολής και τα λοιπά δικαιολογητικά που περιγράφονται στο Παράρτημα Α, διαβιβάζεται στο Τμήμα Α της Δ/νσης ΣΥΠΕ. Μετά την κοινοποίηση του πρωτοκόλλου παραλαβής από την αρμόδια Επιτροπή Παραλαβής στον ανάδοχο, εκδίδεται το τιμολόγιο, με βάση το οποίο θα πληρωθεί ο ανάδοχος.

Η αμοιβή θα καταβάλλεται τμηματικά, μετά την παραλαβή των αντίστοιχων υπηρεσιών από τις κατά τόπους αρμόδιες Επιτροπές Παραλαβής.

Στην περίπτωση κατά την οποία η παρεχόμενη υπηρεσία κρίνεται απορριπτέα, ο ανάδοχος υποχρεούται να την παρέχει επιτυχώς εντός πέντε (5) ημερών από την απόρριψή της, αλλιώς υπόκειται στις προβλεπόμενες από τη νομοθεσία κυρώσεις.

Η παραλαβή των υπηρεσιών καθώς και τυχόν παράταση της Σύμβασης διενεργούνται σύμφωνα με τα προβλεπόμενα στο ν. 4412/2016.

1. **Πληρωμή**

Η πληρωμή της αξίας των υπό προμήθεια υπηρεσιών θα γίνει σε Ευρώ, βάσει τιμολογίου του ανάδοχου, στο οποίο θα αναγράφεται ο ΚΑΕ 0863 και ο αριθμός πρωτοκόλλου της Απόφασης ανάθεσης ή ο αριθμός Σύμβασης, μετά την οριστική ποσοτική και ποιοτική παραλαβή των υπηρεσιών από την αρμόδια Επιτροπή Παραλαβής.

Η πληρωμή θα γίνει με έκδοση τραπεζικής επιταγής στο όνομα του δικαιούχου, που θα εξοφληθεί στην Τράπεζα Ελλάδος και σε βάρος του προϋπολογισμού του Ε.Τ.Ε.Π.Π.Α.Α., ΚΑΕ 0863, με την προσκόμιση των παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Ο ΦΠΑ βαρύνει το Ελληνικό Δημόσιο. Από την πληρωμή παρακρατούνται οι ισχύουσες κάθε φορά νόμιμες κρατήσεις. Επίσης, παρακρατείται φόρος εισοδήματος 8%.

ΔΙΚΑΙΟΛΟΓΗΤΙΚΑ ΠΟΥ ΠΡΕΠΕΙ ΝΑ ΠΡΟΣΚΟΜΙΣΕΙ Ο ΑΝΑΔΟΧΟΣ ΚΑΤΑ ΤΟ ΣΤΑΔΙΟ ΤΗΣ ΠΛΗΡΩΜΗΣ:

1. Φορολογική και ασφαλιστική ενημερότητα.

2. Έγγραφο της τράπεζας στην οποία ο ανάδοχος επιθυμεί να γίνεται η πληρωμή και στο οποίο θα αναγράφεται ο αριθμός ΙΒΑΝ.

Κατά τα λοιπά εφαρμόζονται οι διατάξεις περί Κρατικών Προμηθειών.

Η παρούσα πρόσκληση θα δημοσιευτεί στη ΔΙΑΥΓΕΙΑ και στην ιστοσελίδα της Α.Α.Δ.Ε. στην διεύθυνση [**http://www.aade.gr/prokeryxeis-diagonismoi**](http://www.aade.gr/prokeryxeis-diagonismoi)**.**

Επισυνάπτεται το Παράρτημα Α: Τεχνικές Προδιαγραφές, το Παράρτημα Β: Έντυπο Τεχνικής και Οικονομικής Προσφοράς, το Παράρτημα Γ: Υπεύθυνη Δήλωση, τα οποία αποτελούν αναπόσπαστο μέρος της παρούσας.

|  |  |  |  |
| --- | --- | --- | --- |
|  |  |  | **Με εντολή Διοικητή**  **Η ΠΡΟΪΣΤΑΜΕΝΗ ΤΗΣ**  **ΓΕΝΙΚΗΣ ΔΙΕΥΘΥΝΣΗΣ Γ.Χ.Κ.** |
|  |  |  | **ΣΟΦΙΑ ΖΗΣΗ** |

**Κοινοποίηση:**

1. Διεύθυνση Προϋπολογισμού & Δημοσιονομικών Αναφορών ΑΑΔΕ (mail:dpdad2@aade.gr)
2. Διεύθυνση Υποστήριξης Ηλεκτρονικών Υπηρεσιών ΑΑΔΕ (mail: [siteadmin@aade.gr](mailto:siteadmin@aade.gr))

**ΕΣΩΤΕΡΙΚΗ ΔΙΑΝΟΜΗ:**

1. Γραφείο Προϊσταμένης Γενικής Διεύθυνσης
2. Διεύθυνση Σχεδιασμού & Υποστήριξης Εργαστηρίων, Τμήματα Α΄, Β’& Γ’

**ΠΑΡΑΡΤΗΜΑ Α’ – ΤΕΧΝΙΚΕΣ ΑΠΑΙΤΗΣΕΙΣ & ΠΡΟΔΙΑΓΡΑΦΕΣ**

**Α. ΤΕΧΝΙΚΕΣ ΑΠΑΙΤΗΣΕΙΣ**

**1) Συντήρηση επιχρισμάτων τοιχοποιίας**

Οι επιφάνειες θα απαλλαγούν από τυχόν σαθρά ή χαλαρά συνδεδεμένα υλικά και γενικά θα απομακρυνθούν τα σημεία εκείνα που το παλαιό χρώμα έχει χάσει την πρόσφυσή του με το υπόστρωμα. Σε τρύπες, ρωγμές ή καρφιά που έχουν βγει, θα προηγηθεί αποκατάσταση αυτών με στόκο.

Επιφάνειες που είναι λείες ή γυαλιστερές θα τριφτούν με γυαλόχαρτο, προκειμένου να αγριευτούν και να επιτευχθεί καλύτερη πρόσφυση του χρώματος σε αυτές.

Όλες οι παραπάνω επιφάνειες, θα ασταρωθούν με κατάλληλο σε κάθε περίπτωση υλικό.

Πρίζες, διακόπτες, σοβατεπί, κουφώματα κλπ θα καλυφθούν με χαρτοταινία και τυχόν έπιπλα θα καλυφθούν με νάιλον.

Οι κατάλληλα προετοιμασμένες επιφάνειες θα περαστούν με δύο στρώσεις χρώματος, διασταυρώνοντας τις διαδρομές για ομοιόμορφο αποτέλεσμα. Το χρώμα θα είναι ακρυλικό πλαστικό Α’ ποιότητας για την τοιχοποιία και αντίστοιχα κατάλληλο υλικό για τις μεταλλικές επιφάνειες. Η χρωματική επιλογή θα οριστεί από την Υπηρεσία μας.

**2) Συντήρηση πλακιδίων εργαστηρίων**

Στα εργαστήρια του 2ου και 3ου ορόφου, στους τοίχους είναι τοποθετημένα κεραμικά πλακάκια. Οι επιφάνειες αυτές θα πρέπει για την εξασφάλιση καλύτερης πρόσφυσης να τριφτούν με ψιλό γυαλόχαρτο, έπεται καλός καθαρισμός τους και αστάρωμα με κατάλληλο εποξειδικό αστάρι.

Στις προετοιμασμένες επιφάνειες θα γίνει εφαρμογή εποξειδικού χρώματος δύο συστατικών με μεγάλες μηχανικές, χημικές και αντιδιαβρωτικές αντοχές.

Η εφαρμογή θα γίνει σε δύο στρώσεις με κοντότριχο ρολό. Η χρωματική επιλογή θα οριστεί από την Υπηρεσία μας.

**3) Για το Τμήμα Β που αφορά στη Χ.Υ. Πειραιά:**

Η αποκατάσταση των ρωγμών θα γίνει με ρητινούχα υλικά.

Για την τοιχοποιία του κλιμακοστασίου ισχύουν ότι περιγράφεται παραπάνω.

Οι ξύλινες θύρες (3), τα ξύλινα παράθυρα (3) και οι μεταλλικές θύρες (2) αφού προετοιμαστούν κατάλληλα θα συντηρηθούν με κατάλληλο βερνίκι 2 στρώσεων.

**Σημειώσεις:**

* Στην προσφορά θα δηλώνεται η κατασκευάστρια εταιρεία των χρωμάτων που θα χρησιμοποιηθούν, και θα εγκριθούν από την Υπηρεσία.
* Όπου είναι δυνατόν θα γίνει μετακίνηση και επανατοποθέτηση ντουλαπιών, ψυγείων και γραφείων που βρίσκονται εντός των εργαστηρίων ή στους διαδρόμους.
* Τα όποια υπολείμματα υλικών προκύψουν από τις εργασίες, θα απομακρυνθούν από τους χώρους με ευθύνη του αναδόχου.
* Επίσκεψη στους χώρους είναι δυνατή και συνίσταται κατόπιν συνεννόησης.

**ΠΑΡΑΡΤΗΜΑ Β’ – ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ** |  |
| **ΔΙΕΥΘΥΝΣΗ, Τ.Κ., ΠΟΛΗ ΕΔΡΑΣ** |  |
| **ΤΗΛΕΦΩΝΑ / ΦΑΞ / E-MAIL** |  |
| **ΑΦΜ – ΔOY** |  |
| **ΝΟΜΙΜΟΣ ΕΚΠΡΟΣΩΠΟΣ** |  |
| **Α.Δ.Τ. (Νομίμου εκπροσώπου)** |  |
| **Υπεύθυνος Επικοινωνίας** |  |

|  |  |  |  |  |  |
| --- | --- | --- | --- | --- | --- |
| ΤΜΗΜΑ | ΧΗΜΙΚΗ ΥΠΗΡΕΣΙΑ | ΥΠΗΡΕΣΙΕΣ | Προσφέρεται  ΝΑΙ / ΟΧΙ | Προσφερόμενη τιμή χωρίς ΦΠΑ | Προσφερόμενη τιμή  με ΦΠΑ |
| 1 | Κεντρική Υπηρεσία | * Συντήρηση επιχρισμάτων τοιχοποιίας κλιμακοστασίων και διαδρόμων σε ισόγειο, 1ο όροφο, 2ο όροφο και 3ο όροφο (περιλαμβάνονται οι οροφές και οι παράπλευρες μεταλλικές επιφάνειες των διαδρόμων, π.χ. κάσες και πόρτες, καθώς και το δωμάτιο του πάνελ ελαιολάδου, που βρίσκεται στο ισόγειο). * Συντήρηση επιχρισμάτων τοιχοποιίας και οροφής εντός των εργαστηρίων του 2ου και 3ου ορόφου * Εφαρμογή εποξειδικής βαφής στα πλακάκια που βρίσκονται στους τοίχους των εργαστηρίων του 2ου και 3ου ορόφου. |  |  |  |
| 2 | Χ.Υ. Πειραιά | * Αποκατάσταση ρωγμών με ρητινούχα υλικά. * Συντήρηση επιχρισμάτων τοιχοποιίας στο κλιμακοστάσιο. * Συντήρηση ξύλινων θυρών (3 τεμάχια) και μεταλλικών θυρών (2 τεμάχια) με εφαρμογή κατάλληλου βερνικιού. * Συντήρηση ξύλινων παραθύρων (3 τεμάχια) στο 2ο όροφο με εφαρμογή κατάλληλου βερνικιού και αντικατάσταση υαλοπινάκων. |  |  |  |
| Συνολική τιμή: | | | |  |  |

<ΠΟΛΗ>………………………………………………………, …../…../………

Για τον Προσφέροντα:

…………………………………………….…………………………………………..

Υπογραφή του νόμιμου εκπροσώπου και σφραγίδα Προσφέροντα

**Παράρτημα Γ**

**ΥΠΕΥΘΥΝΗ ΔΗΛΩΣΗ**

**(άρθρο 8 Ν.1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών

(άρθρο 8 παρ. 4 Ν. 1599/1986)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | **ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ** | | | | | | | | | | | | |
| Ο – Η Όνομα: |  | | | | | Επώνυμο: | |  | | | | | |
| Όνομα και Επώνυμο Πατέρα: | | | |  | | | | | | | | | |
| Όνομα και Επώνυμο Μητέρας: | | | |  | | | | | | | | | |
| Ημερομηνία γέννησης(2): | | | |  | | | | | | | | | |
| Τόπος Γέννησης: | | | |  | | | | | | | | | |
| Αριθμός Δελτίου Ταυτότητας: | | | |  | | | Τηλ: |  | | | | | |
| Τόπος Κατοικίας: | |  | | | Οδός: |  | | | | Αριθ: |  | ΤΚ: |  |
| Αρ. Τηλεομοιοτύπου (Fax): | | |  | | | | Δ/νση Ηλεκτρ. Ταχυδρομείου (Εmail): | |  | | | | |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: Ως …………………………………..(4) της εταιρείας/ατομικής επιχείρησης με την επωνυμία «…………………………………………….…» και το διακριτικό τίτλο «……………………..…..» που εδρεύει στην ……………………….…., στην οδό ………………., Τ.Κ. ………….. με Α.Φ.Μ.: .……………………., Δ.Ο.Υ.: ……………………….: | | | | | | | | | | | | | |
| **Α.** αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές, όπως αυτές περιγράφονται στο Παράρτημα Α’ της παρούσας πρόσκλησης.  **Β1.** δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:   * συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου. * δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου. * απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000. * τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου. * νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008. * παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν. 4198/2013.   **Β2.** δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.  **Β3.** έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).  **Γ.** αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού, εφόσον ζητηθεί.  1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας, | | | | | | | | | | | | | |

Ημερομηνία: \_\_\_\_\_\_\_\_\_\_\_\_\_\_\_\_\_\_

**Ο Δηλών- Εξουσιοδοτών**

(Υπογραφή-ημερομηνία)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.